CELEX: 62021CN0563
Language: sk
Date: 2021-09-14 00:00:00
Title: Vec C-563/21: Návrh na začatie prejudiciálneho konania, ktorý podal Rechtbank Amsterdam (Holandsko) 14. septembra 2021 – Európsky zatykač vydaný proti Y; ďalší účastník konania: Openbaar Ministerie

3.1.2022   
            
            
               SK
            
            
               Úradný vestník Európskej únie
            
            
               C 2/20
            
         
      Návrh na začatie prejudiciálneho konania, ktorý podal Rechtbank Amsterdam (Holandsko) 14. septembra 2021 – Európsky zatykač vydaný proti Y; ďalší účastník konania: Openbaar Ministerie
      (Vec C-563/21)
      (2022/C 2/24)
      Jazyk konania: holandčina
      
         Vnútroštátny súd, ktorý podal návrh na začatie prejudiciálneho konania
      
      Rechtbank Amsterdam
      
         Účastníci konania pred vnútroštátnym súdom
      
      
         Európsky zatykač vydaný proti: Y
      
         Ďalší účastník konania: Openbaar Ministerie
      
         Prejudiciálne otázky
      
      
                  1.
               
               
                  Je potrebné uplatniť kritérium uvedené v rozsudku z 25. júla 2018, Minister for Justice and Equality (Nedostatky súdneho systému) (1) a potvrdené rozsudkom zo 17. decembra 2020, Openbaar Ministerie (Nezávislosť súdneho orgánu vydávajúceho zatykač) (2), ak existuje skutočné riziko, že o dotknutej osobe bude rozhodovať súd, ktorý nebol vopred zriadený zákonom?
               
            
                  2.
               
               
                  Je potrebné uplatniť kritérium uvedené v rozsudku z 25. júla 2018, Minister for Justice and Equality (Nedostatky súdneho systému) (C-216/18 PPU, EU:C:2018:586) a potvrdené rozsudkom zo 17. decembra 2020, Openbaar Ministerie (Nezávislosť súdneho orgánu vydávajúceho zatykač) (C-354/20 PPU a C-412/20 PPU, EU:C:2020:1033), ak vyžiadaná osoba, ktorá chce napadnúť svoje odovzdanie, nemôže splniť toto kritérium z dôvodu, že v danom okamihu nie je možné stanoviť zloženie súdov, pred ktorými bude súdená, z dôvodu spôsobu náhodného prideľovania vecí?
               
            
                  3.
               
               
                  Má absencia účinného prostriedku nápravy na účely spochybnenia platnosti vymenovania sudcov v Poľsku, za okolností, keď je zrejmé, že vyžiadaná osoba nevie v danom okamihu stanoviť, že súdy, pred ktorými bude súdená, budú zložené zo sudcov, ktorí nie sú platne vymenovaní, za následok porušenie podstaty práva na spravodlivý proces, ktoré vyžaduje, aby vykonávajúci členský štát odmietol odovzdanie vyžiadanej osoby?
               
            
         (1)  C-216/18 PPU, EU:C:2018:586
      
         (2)  C-354/20 PPU a C-412/20 PPU, EU:C:2020:1033